**PÁLYÁZATI FELHIVÁS MEGYEI IGAZGATÓSÁGOK VEZETÉSÉRE****A Magyar Tenisz Szövetség (Továbbiakban MTSZ) pályázatot hirdet Baranya megye, Csongrád-Csanád megye, Nógrád megye és Veszprém megye vonatkozásában megyei igazgatóságok vezetésére és azok programjainak koordinálására.**

 **Pályázati feltételek:**

• Az adott megyei vagy területi egység sportszakmai ismerete

• Írásos elképzelés a megyei vagy területi igazgatóságok keretében megvalósítani kívánt
szakmai programokhoz

**A pályázat elbírálásánál előnyt jelent:**

 **•** Az elmúlt években a megyei teniszben betöltött szerep

• Az adott megye tagszervezeteinek írásos támogatása

• Az adott megyében az iskolateniszbe és diákolimpiába való bekapcsolódás

• A szakmai program 2022. évre kalkulált költségvetése (az MTSZ által előzetesen meghatározott támogatási összeg 2.000.000 Ft)

**A pályázat részeként benyújtandó iratok (elektronikus úton):**
• szakmai önéletrajz (korábbi szakmai tevékenységek rövid ismertetése)
• szakmai program és költségvetés tervezet

• 30 napnál nem régebbi erkölcsi bizonyítvány

**A pályázat benyújtásának határideje**: 2022. április 15.

**A pályázatok benyújtásának módja:**

elektronikus úton: attila.savolt@huntennis.hu e-mail címre.

**A pályázat elbírálásának határideje**: 2022. április 30.

A kiválasztott szakemberek kinevezésére legkorábban, az új Alapszabály bíróság általi elfogadását követően kerülhet sor.

A Magyar Tenisz Szövetség közgyűlése által elfogadott új Alapszabály tervezetének a területi szervezeti egységekre vonatkozó rendelkezéseit mellékletként találják.